L 258/162
BG
Официален вестник на Европейския съюз
5.10.2022 г.
80.
приветства факта, че след оттеглянето на Обединеното кралство от Европейския съюз на 31 януари 2020 г.
ЕСВД найнакрая е установила делегация на ЕС в Лондон и подразделение за Обединеното кралство в своето централно управление; изразява съжаление обаче във връзка със забавянето на предоставянето на дипломатически статут на служителите на Парламента, работещи в бюрото за връзка в Лондон, и първоначалния отказ на ЕСВД да разреши този въпрос по задоволителен начин; разбира, че споразумението за установяване заменя всякакви временни разпоредби и гарантира, че делегацията в Лондон, нейните служители и нейната собственост се ползват с привилегиите и имунитетите, равностойни на посочените във Виенската конвенция, по подобие на останалите 144 делегации и служби; изразява съжаление, че ЕСВД е договорила проекта на споразумение за установяване с органите на Обединеното кралство, без да се консултира с Парламента; подчертава, че изпращането на редовни актуализации на Парламента, вместо да се провеждат надлежни консултации с него, не отговаря на задължението на ЕСВД за „необходимата подкрепа и сътрудничество“, както е посочено в член 3, параграф 4 от Решението за създаване на ЕСВД; отбелязва, че до края на 2020 г. са били попълнени почти 40 свободни длъжности от общо 43 налични (включително чуждестранен и местен персонал); разбира, че делегацията се помещава в сградата, собственост на Съюза, която е била използвана в миналото от представителството на Комисията и Бюрото за връзка на Европейския парламент;
81.
приветства сътрудничеството през 2020 г. между ЕСВД и Парламента с оглед успешното актуализиране на сключената през 2015 г. практическа договореност за споделяне на конкретни политически доклади от делегациите на ЕС с посочени членове на Европейския парламент, което ще даде възможност за електронно предаване на документи;
82.
изразява съжаление относно някои минали случаи на изтичане в пресата на поверителни доклади относно мисии за наблюдение на избори и приветства намерените решения между Парламента и ЕСВД относно предаването на досиета; изразява увереност, че ЕСВД ще продължи да улеснява редовния обмен на мнения между главните наблюдатели и заместник-главните наблюдатели и членовете на ЕП преди, по време на и след мисия за наблюдение на избори;
83.
приветства факта, че през 2020 г.
ЕСВД сключи споразумение за нивото на обслужване с Европейската инвестиционна банка за съвместно ползване на помещенията на делегациите по целия свят от служителите на банката; разбира, че през 2020 г. са договорени допълнителни споразумения за нивото на обслужване с Европейската централна банка и Европейската агенция за гранична и брегова охрана (Frontex) за споделяне на работно пространство и свързаните с него услуги;
84.
приветства интензивната координация и обмен, провеждани по време на пандемията от COVID-19 с отделите по човешки ресурси на министерствата на външните работи на държавите членки и на Организацията на обединените нации, за да се споделят мнения и най-добри практики относно извънредната организация на работата, и приветства участието на ЕСВД в ежеседмичните междуинституционални срещи, на които всички институции и агенции на Съюза актуализираха редовно своите мерки и споделяха практиките, въведени вследствие на пандемията от COVID-19;
Пандемията от COVID-19 85.
разбира, че пандемията от COVID-19 е поставила ЕСВД като цяло в особено положение и е имала сериозно отражение върху работата на нейното централно управление и на делегациите ѝ; подчертава, че ЕСВД е успяла да гарантира непрекъснатост на дейността и добро финансово управление на операциите си, без да е изпитала каквито и да е значителни проблеми по време на този особен период; приветства факта, че в началото на март 2020 г.
ЕСВД е създала централен кризисен екип, който да отговаря за оценяване на най-новото развитие, за координиране на комуникацията и действията и за подпомагане на делегациите; подчертава, че централният кризисен екип е бил от съществено значение за ефективното управление на кризата;
86.
отбелязва, че при приемането на мерки във връзка с COVID-19 ЕСВД се е съобразявала основно с официалните насоки от Белгия по отношение на своето централно управление, а делегациите са били инструктирани да следват приложимите правила на приемащите държави, но са следвали и практиката на централното управление за всеобщо въвеждане на дистанционна работа на мястото на работа, съчетано с намалено физическо присъствие в работните помещения;
87.
подкрепя допълнителните мерки, приложени в редица държави за намаляване на здравните рискове за членовете на персонала, тъй като системите на здравеопазване са били счетени за нестабилни; подчертава, че ЕСВД е изпратила ваксини на 72-те делегации, поискали подкрепа, като тези ваксини са били предоставени на около 4 000 души, включително командировани служители в делегациите, членове на техните семейства и местни служители; посочва, че всички служители в централното управление са били снабдени със служебен лаптоп и че на делегациите са били изпратени над 5 000 лаптопа заедно с лични предпазни средства и медицински консумативи за онези, които са били